

**Ādažu novada pašvaldība**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gaujas iela 33A, Ādaži, Ādažu pag., Ādažu novads, LV-2164, tālr. 67997350, e-pasts dome@adazi.lv

APSTIPRINĀTS

ar Ādažu novada pašvaldības domes

2021. gada 22. decembra

sēdes lēmumu (protokols Nr.22 § 7)

*Grozīts ar Ādažu novada pašvaldības domes 23.03.2022. nolikumu Nr.10*

NOLIKUMS

Ādažos, Ādažu novadā

2021. gada 22. decembrī **Nr. 22**

**Amatiermākslas kolektīvu darbības un finansēšanas kārtība**

*Izdots saskaņā ar likuma „Par pašvaldībām” 41. panta pirmās daļas 2.punktu, 15. panta pirmās daļas 5.punktu, Dziesmu un deju svētku likumu 9. pantu trešo daļu*

1. **Vispārējie jautājumi**
2. Šis nolikums nosaka Ādažu novada kultūras centra (turpmāk – ĀNKC) amatiermākslas kolektīvu darbības un uzturēšanas kārtību.
3. Šī nolikuma mērķis ir radīt taisnīgus un samērīgus nosacījumus kolektīvu darbībai un finansēšanai no Ādažu novada pašvaldības budžeta līdzekļiem.
4. Kolektīvi ir brīvprātīgi apvienojušās iedzīvotāju neprofesionālas grupas, kuras:
   1. nodrošina iedzīvotāju pieejamību amatiermākslai un radošai brīvā laika pavadīšanai;
   2. veic kultūras un mākslas mantojuma apguvi, saglabāšanu un jaunradi;
   3. piedalās Dziesmu un deju svētku procesa nepārtrauktībā;
   4. uztur augstu māksliniecisko līmeni;
   5. popularizē sevi un novadu.
5. Pašvaldība uztur kolektīvus no ĀNKC budžeta tāmes līdzekļiem šādos to darbības virzienos:
   1. kori un kamerkori;
   2. tautas deju kolektīvi un deju kopas;
   3. amatierteātri un improvizācijas teātri;
   4. orķestri;
   5. folkloras un tradīciju kopas;
   6. vokālie ansambļi;
   7. mākslas studijas;
   8. tautas lietišķās mākslas studijas.
6. Pašvaldība katru gadu piešķir finansējumu kolektīvu darbības nodrošināšanai:
   1. kolektīvu vadītāju un speciālistu darba samaksai;
   2. metodisko un nošu materiālu, deju aprakstu iegādei;
   3. tautas tērpu un koncerttērpu iegādei;
   4. amatiermākslas kolektīvu organizēto pasākumu programmu nodrošināšanai;
   5. transporta izdevumu apmaksai dalībai Vispārējo Dziesmu un deju svētku skatēs un valsts mēroga pasākumos un vienam braucienam darbības sezonā koncertēšanai Latvijā.
7. Kolektīvu vadītāju un speciālistu amatus, to skaitu un atalgojumu nosaka dome. Atalgojums šī nolikuma izpratnē ir mēneša amatalga, ko veido stundu tarifa likme, ko reizina ar kolektīva kategorijai noteikto stundu skaitu mēnesī (2.pielikums).
8. Kolektīvu dalībnieki nesaņem atlīdzību no pašvaldības budžeta līdzekļiem.

**II. Kolektīvu darbības kārtība**

1. Katru gadu kolektīvu vadītāji iesniedz ĀNKC vadītājam:
   1. līdz 1. septembrim - pārskatu par kolektīva iepriekšējo darbības sezonu, kas kalpo par pamatu kolektīva darbības rezultātu novērtēšanai, kategorijas noteikšanai un mākslinieciskā vadītāja un jomas speciālista atalgojuma noteikšanai;
   2. līdz 1.oktobrim - kolektīva dalībnieku sarakstu;
   3. līdz 1. oktobrim – kolektīva darba plānu un finansējuma pieprasījumu nākamajam gadam.
2. Kolektīvu pārskatus atbilstoši kritērijiem (1.pielikums) izvērtē ĀNKC izveidota komisija ne mazāk, kā četru locekļu sastāvā. Ja rezultatīvie rādītāji ir līdz 20 punktiem, ĀNKC vadītājs iesniedz izvērtējumu Ādažu novada pašvaldības domes Izglītības, kultūras, sporta un sociālajai komitejai. Pamatojoties uz komitejas atzinumu ĀNKC sagatavo un iesniedz domei lēmuma projektu par kolektīva turpmākās darbības lietderību.
3. Lēmumu par jauna kolektīva iekļaušanu pašvaldības uzturamo kolektīvu sarakstā pieņem dome, ne vēlāk, kā līdz kārtējā gada 1. oktobrim, pamatojoties uz ĀNKC priekšlikumu un Izglītības, kultūras, sporta un sociālās komitejas atzinumu, ja izpildās visi šādi nosacījumi:
   1. kolektīvs atbilst kādam no šajā nolikumā noteiktajiem darbības virzieniem;
   2. kolektīvs piedalījās Dziesmu un deju svētku procesu norisēs;
   3. saņemts kolektīva ne mazāk kā viena gada patstāvīgās (regulārās) darbības pārskats ar sasniegumu uzskaitījumu un saistības ar Ādažu novadu pamatojumu.

**IV. Noslēguma jautājums**

1. Ar šī nolikuma spēkā stāšanos spēku zaudē:
   1. Ādažu novada domes 2018. gada 25. septembra nolikums Nr.14 “Ādažu Kultūras centra amatiermākslas kolektīvu darbības un finansēšanas kārtība”;
   2. Carnikavas novada domes 2020.gada 22.jūlija noteikumi Nr.INA/2020/26 “Carnikavas novada pašvaldības māksliniecisko kolektīvu vērtēšanas un finansējuma saņemšanas noteikumi” .

Ādažu novada kultūras centra vadītāja L. Tiļuga

1.pielikums

**Ādažu novada kultūras centra amatiermākslas kolektīva**

**darbības vērtēšanas kritēriji**

|  |  |
| --- | --- |
| **Kori / kamerkori**  **Tautas deju kolektīvi**  **Orķestri**  **Folkloras un tradīciju kopas**  **Vokālie ansambļi**  **Deju kopas**  **Mākslas / tautas lietišķās mākslas studijas** | Mākslinieciskais līmenis pēc punktu skaita valsts līmeņa repertuāra pārbaudes skatēs un konkursos (1-10 punkti)  Augstākā pakāpe(10 punkti)  I pakāpe (6 punkti)  II pakāpe (4 punkti)  III pakāpe (2 punkti) |
| Līdzdalība valsts mēroga pasākumos, sasniegumi starptautiskos konkursos, jaunu koncertprogrammu sagatavošana, koncertdarbība (1-10 punkti) |
| Aktivitāte Ādažu novada kultūrvides uzturēšanā (1-10 punkti) |
| Projektu vai pasākumu realizācija, pozitīva Ādažu novada tēla veidošana, repertuāra daudzveidība, inovācijas (1-10 punkti) |
| Kolektīva vadītāja profesionālisms, izglītība, iniciatīva un pieredze, radošums (1-10 punkti) |
| **Amatierteātri** | Mākslinieciskais līmenis valsts un reģiona skatēs (1-10 punkti) |
| Jauniestudējumi (1-10 punkti) |
| Izrāžu skaits (1-10 punkti) |
| Citas aktivitātes un projektu realizācija, mākslinieciskās izaugsmes un jaunrades iezīmes (1-10 punkti) |
| Kolektīva vadītāja profesionālisms, izglītība, iniciatīva un pieredze, radošums (1-10 punkti) |

2.pielikums

**Darba stundu skaits un to iedalījums**

**amatiermākslas kolektīvu vadītāju un speciālistu atalgojuma noteikšanai**

|  |  |  |  |
| --- | --- | --- | --- |
| **Grupa** | **Kolektīvs** | **Amata nosaukums** | **Max stundu skaits nedēļā**  (“-“ tiešās un “+” netiešās) |
| **G1** | **Koris**  **Tautas deju kolektīvs** | * mākslinieciskais vadītājs * diriģents * vadītājs | līdz 8 (+8) |
| * kormeistars * repetitors | līdz 5 (+5) |
| * koncertmeistars | līdz 5 (+2) |
| **G2** | **Vokālais ansamblis**  **Folkloras/tradīciju**  **kopa**  **Tautas lietišķās mākslas studija**  **Amatierteātris** | * vadītājs | līdz 6 (+6) |
| * koncertmeistars | līdz 5 (+2) |
| **Citi kolektīvi** | **Improvizācijas teātris**  **Netradicionālo deju kopa**  **Tēlotājmākslas studija**  **Vokāli instrumentālais ansamblis** | * vadītājs | līdz 6 (+6) |

*(2. pielikums grozīts ar Ādažu novada pašvaldības domes 23.03.2022. nolikumu Nr.10)*